Document ID: 32002R0029

Komisijas Regula (EK) Nr. 29/2002
(2001. gada 19. decembris),
ar ko groza Padomes Regulu (EEK) Nr. 3037/90 par saimniecisko darbību statistisko klasifikāciju Eiropas Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 9. oktobra Regulu (EEK) Nr. 3037/90 par saimniecisko darbību statistisko klasifikāciju Eiropas Kopienā [1], kurā jaunākie grozījumi izdarīti ar Komisijas Regulu (EEK) Nr. 761/93 [2], un jo īpaši tās 8.b pantu un 9. pantu,
tā kā:
(1) Ar Regulu (EEK) Nr. 3037/90 izveidota saimniecisko darbību klasifikācija, še turpmāk saukta par "NACE Rev. 1", lai atbilstu statistikas vajadzībām Kopienā.
(2) NACE Rev. 1 ir jāgroza, lai ņemtu vērā tehnoloģiju un ekonomikas attīstību, kā arī Eiropas Ogļu un tērauda kopienas līguma darbības izbeigšanos.
(3) NACE Rev. 1 ir jāgroza, lai saglabātu starptautiski saistītu sistēmu, kā arī lai nodrošinātu konverģenci pasaules līmenī.
(4) Tādēļ būtu attiecīgi jāgroza Regula (EEK) Nr. 3037/90.
(5) Šajā regulā paredzētie pasākumi saskan ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3037/90 pielikumu aizstāj ar šīs regulas pielikumu.
2. pants
Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī.
Šo regulu piemēro no 2003. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 19. decembrī

Labels: 15
19